Osnovna šola Jurija Vege Moravče, katere sestavni del je vzgojno varstvena enota Vojke Napokoj, na podlagi 20. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 36/10, 62/10, 94/10, 40/2012-ZUJF in 14/15 – ZUUJFO in 55/17) in 3. člena Odloka o sprejemu otrok v vrtec (Uradni vestnik Občine Moravče, št. 2/2012 in 1/2014, objavlja

**SKUPNI JAVNI VPIS OTROK - NOVINCEV**

**V JAVNI ZAVOD OSNOVNA ŠOLA JURIJA VEGE,**

**VZGOJNO VARSTVENA ENOTA VOJKE NAPOKOJ,**

**ZA ŠOLSKO LETO 2019/2020**

Predmet skupnega javnega vpisa je vpis otrok - novincev v javni zavod Osnovna šola Jurija Vege, **Vzgojno varstvena enota Vojke Napokoj** (v nadaljevanju: vrtec) **za šolsko leto 2019/2020** **s sprejemom v vrtec na dan 01.09.2019.**

**Vpis otrok v vrtec v šolskem letu 2019/2020 bo potekal v času**

**od 15. marca do 30. marca 2019**

**na predpisanem obrazcu.**

Starši oziroma skrbniki otroka (v nadaljevanju: starši) oddajo vlogo za sprejem otroka v vrtec na predpisanem obrazcu. Obrazec »Vloga za sprejem otroka v vrtec« dobijo starši v tajništvu šole in na spletni strani šole vrtca **(**www.vrtec-moravce.si**)**. Vloge morajo biti oddane **osebno v tajništvu šole ali priporočeno po pošti na naslov: Osnovna šola Jurija Vege Moravče, Vegova 38, 1251 Moravče.** Ne glede na število oddanih vlog v vrtec za šolsko leto 2019/2020 se šteje, da so starši oddali eno vlogo.

**Vlogo oddajo tisti starši:**

* ki otroka prvič vpisujejo v vrtec,
* ki so vlogo za sprejem v vrtec oddali med letom in ki niso bili sprejeti v vrtec,
* ki otroka ponovno vpisujejo,
* ko otroka vpisujejo ponovno po predhodnem izpisu iz vrtca.

Vlogo oddajo starši, ki otroka v vrtec vpisujejo prvič ali ponovno po predhodnem izpisu otroka.

|  |
| --- |
| Komisija za sprejem otrok v vrtec pri odločitvi o sprejemu otroka v vrtec upošteva 20.b, 20.c in 20.č. člen Zakona o vrtcih(Uradni list RS, št. 100/05-uradno prečiščeno besedilo, 25/08, 98/09 – ZIUZ-GK 36/10 in 40/2012 – ZUJF in 14/15 - ZUUJFO) ter 7., 12., 13. in 14. člen in Zakona o celostni zgodnji obravnavi predšolskih otrok s posebnimi potrebami (Uradni list RS, št.41/17) in odloka o sprejemu otrok v vrtec (Uradni vestnik Občina Moravče, št. 2/2012 in 1/2014).  Zavod pošlje staršem v 8 dneh po seji komisije obvestilo z izpisom vseh podatkov iz seznama sprejetih otrok ali čakalnega seznama za njihovega otroka z navadno poštno pošiljko in po elektronski pošti, če so starši navedli elektronski naslov, na katerega želijo prejemati obvestila zavoda.  Ko je v zavodu odločeno o vseh ugovorih staršev zoper obvestilo o prednostnem vrstnem redu otrok, zavod staršem otrok, ki so sprejeti v vrtec, pošlje poziv k sklenitvi pogodbe o medsebojnih pravicah in obveznostih med zavodom in starši. Če starši otroka s čakalnega seznama, ki so bili pozvani k podpisu pogodbe o vključitvi otroka v vrtec, odklonijo sprejem otroka v vrtec oziroma ne podpišejo pogodbe z zavodom v roku, ki je naveden v pozivu, se šteje, da so umaknili vlogo. Če želijo starši otroka ponovno vključiti v vrtec, morajo oddati novo vlogo za sprejem otroka v vrtec.  O rezultatih javnega vpisa bo odločeno najkasneje do **30. aprila 2019.** |
| Ravnateljica: |

Nuška Pohlin Schwarzbartl, spec.